
转注谞讬转 讻讜 注"讗 - 驻讬专讜砖 砖讟讬讬谞讝诇抓

讗诇讗 注诇 谞驻砖 砖讘注讛 讜讻专住 诪诇讗讛 讜诇讻谉 专讗讜讬 讛讬讛 砖讬讗讻诇讜 讜转讛讬讛 讚注转诐 诪讬讜砖讘转 讻讚讬 砖讬讜讻诇讜 诇讜诪专 讛诇诇 讘诇讘 砖诇诐. 讜砖讜讗诇讬诐: 讗讬谞讬 [讜讻讬 讻谉 讛讜讗]? 讜讛讗 [讜讛专讬] 专讘 驻驻讗 讗讬拽诇注 诇讘讬 讻谞讬砖转讗 [讛讝讚诪谉 诇讘讬转 讛讻谞住转] 砖诇 讗讘讬 讙讜讘专 讜讙讝专 转注谞讬转, 讜讬专讚讜 诇讛诐 讙砖诪讬诐 注讚 讞爪讜转, 讜讗诪专 讛诇诇 诪讬讚, 讜讗讞专 讻讱 讗讻诇讜 讜砖转讜! 讜诪砖讬讘讬诐: 砖讗谞讬 [砖讜谞讬诐] 讘谞讬 诪讞讜讝讗 讚砖讻讬讞讬 讘讛讜 [砖诪爪讜讬讛 讘讛诐] 砖讻专讜转, 讜讗诐 讛讬讛 讗讜诪专 诇讛诐 诇诇讻转 诇讘讬转诐 诇讗讻讜诇 讜诇砖转讜转 讛讬讜 诪砖转讻专讬诐, 讜砖讜讘 诇讗 讛讬讜 讬讻讜诇讬诐 诇讛转驻诇诇 诇讗讞专 诪讻谉.



讗 诪砖谞讛 讘砖诇砖讛 驻专拽讬诐 (讝诪谞讬诐) 讘砖谞讛 讻讛谞讬诐 谞讜砖讗讬谉 讗转 讻驻讬讛诐 诇讘专讱 讗转 讛注诐 讗专讘注 驻注诪讬诐 讘讬讜诐; 讘转驻讬诇转 砖讞专讬转, 讘诪讜住祝, 讘诪谞讞讛, 讜讘转驻讬诇讛 谞讜住驻转 砖诇 谞注讬诇转 砖注专讬诐 住诪讜讱 诇注专讘. 讜讗诇讛 讛诐 砖诇讜砖转 讛驻专拽讬诐: 讘转注谞讬讜转 讛爪讬讘讜专 讛讙讚讜诇讜转, 砖诪转注谞讬诐 注诇 注爪讬专转 讙砖诪讬诐 讜讻讬讜爪讗 讘讝讛, 讜讘诪注诪讚讜转 讗砖专 讬讘讜讗专讜 诪讬讚, 讜讘讬讜诐 讛讻驻讜专讬诐.


讘 讗诇讜 讛谉 诪注诪讚讜转; 诇驻讬 砖谞讗诪专: "爪讜 讗转 讘谞讬 讬砖专讗诇 讗转 拽专讘谞讬 诇讞诪讬 诇讗砖讬 专讬讞 谞讞讜讞讬 转砖诪专讜 诇讛拽专讬讘 诇讬 讘诪讜注讚讜" (讘诪讚讘专 讻讞, 讘), 讜讻讬讜谉 砖讻诇 讬砖专讗诇 爪专讬讻讬诐 诇讛讘讬讗 拽专讘谞讜转 爪讬讘讜专, 讜讻讬 讛讬讗讱 拽专讘谞讜 砖诇 讗讚诐 拽专讘 讜讛讜讗 讗讬谞讜 注讜诪讚 注诇 讙讘讬讜?


讜讻讬讜谉 砖讻诇 讛爪讬讘讜专 讗讬谞谞讜 讬讻讜诇 诇讛讬讜转 讘讻诇 讬讜诐 讘讬专讜砖诇讬诐, 讛转拽讬谞讜 谞讘讬讗讬诐 讛专讗砖讜谞讬诐 (砖诪讜讗诇 讜讚讜讚) 注砖专讬诐 讜讗专讘注讛 诪砖诪专讜转 砖诇 讻讛谞讬诐, 讛诪砖诪砖讬诐 砖讘讜注 讗讞讚 讘讻诇 诪讞爪讬转 砖谞讛 讘注专讱 讜注诇 讻诇 诪砖诪专 讜诪砖诪专 讛讬讛 诪注诪讚 讘讬专讜砖诇讬诐 砖诇 讻讛谞讬诐 砖诇 诇讜讬诐 讜砖诇 讬砖专讗诇讬诐 砖讛诐 讛讬讜 谞诪爪讗讬诐 注诐 讛拽专讘转 拽专讘谉 讛爪讬讘讜专 讘讗讜转讜 讝诪谉.


讛讙讬注 讝诪谉 讗讜转讜 讛诪砖诪专 诇注诇讜转, 讻讛谞讬诐 讜诇讜讬诐 注讜诇讬诐 诇讬专讜砖诇讬诐, 讜讬砖专讗诇 砖讘讗讜转讜 诪砖诪专 砖谞转讞诇拽讜 讜诪砖转讬讬讻讬诐 诇诪砖诪专 讻讛谞讬诐 诪住讜讬讬诐, 诪拽爪转诐 注讜诇讬诐 诇讬专讜砖诇讬诐 讜讛砖讗专 诪转讻谞住讬谉 诇注专讬讛谉, 讜讘诪砖讱 讗讜转讜 砖讘讜注 砖诪砖诪砖 讛诪砖诪专 拽讜专讗讬谉 讘诪注砖讛 讘专讗砖讬转. 讜讗谞砖讬 讛诪注诪讚 讛讬讜 诪转注谞讬谉 讗专讘注讛 讬诪讬诐 讘砖讘讜注 诪讬讜诐 砖谞讬 讜注讚 讬讜诐 讞诪讬砖讬. 讜诇讗 讛讬讜 诪转注谞讬谉 注专讘 砖讘转 鈥� 诪驻谞讬 讻讘讜讚 讛砖讘转, 砖诇讗 讬讻谞住讜 诇砖讘转 讻砖讛诐 讬讙注讬诐 讘转注谞讬转诐 讜诇讗 讘讗讞讚 讘砖讘转 鈥� 讻讚讬 砖诇讗 讬爪讗讜 诪诪谞讜讞讛 讜注讜谞讙 诇讬讙讬注讛 讜转注谞讬转 诪讬讚, 讜讬诪讜转讜. 讜诪讛 讛讬讜 拽讜专讗讬诐 讘讻诇 讬讜诐?


讘讬讜诐 讛专讗砖讜谉 讛讬讜 拽讜专讗讬诐 驻专砖转 "讘专讗砖讬转" (讘专讗砖讬转 讗, 讗-讛) 讜"讬讛讬 专拽讬注" (讘专讗砖讬转 讜-讞). 讘讬讜诐 讛砖谞讬 讛讬讜 拽讜专讗讬诐 "讬讛讬 专拽讬注" 讜"讬拽讜讜 讛诪讬诐" (讘专讗砖讬转 讟-讬讙). 讘讬讜诐 讛砖诇讬砖讬 讛讬讜 拽讜专讗讬诐 "讬拽讜讜 讛诪讬诐" 讜"讬讛讬 诪讗专转" (讘专讗砖讬转 讬讚-讬讟). 讘专讘讬注讬 讛讬讜 拽讜专讗讬诐 "讬讛讬 诪讗专转" 讜"讬砖专爪讜 讛诪讬诐" (讘专讗砖讬转 讻-讻讙). 讘讞诪讬砖讬 "讬砖专爪讜 讛诪讬诐" 讜"转讜爪讗 讛讗专抓" (讘专讗砖讬转 讻讚-诇讗). 讘砖砖讬 讜"转讜爪讗 讛讗专抓" "讜讬讻诇讜 讛砖诪讬诐" (讘专讗砖讬转 讘, 讗-讙).


驻专砖讛 讙讚讜诇讛 诪驻专砖讬讜转 讗诇讛 砖讬砖 讘讛 砖讬砖讛 驻住讜拽讬诐 讗讜 讬讜转专 拽讜专讬谉 讗讜转讛 讘砖谞讬诐 (砖谞讬 讗谞砖讬诐 注讜诇讬诐 诇拽专讜讗 讘转讜专讛), 讜讛拽讟谞讛 诪讝讜 鈥� 讘讬讞讬讚, 砖讗讬谉 拽讜专讗讬诐 讘转讜专讛 驻讞讜转 诪砖诇讜砖讛 驻住讜拽讬诐 讜讗讬谉 诪讞诇拽讬诐 驻专砖讛 诇驻讞讜转 诪讻谉. 讜拽讜专讗讬诐 讘住驻专 讛转讜专讛 讘砖讞专讬转 讜讘诪讜住祝. 讜讘诪谞讞讛 谞讻谞住讬谉 讘谞讬 讛诪注诪讚 诇讘讬转 讛讻谞住转 讜拽讜专讬谉 驻专砖讛 讝讜 注诇 驻讬讛谉 (讘注诇志驻讛, 讜诇讗 诪谉 讛住驻专) 讻拽讜专讬谉 讗转 砖诪注 砖讗祝 讘拽专讬讗转 砖诪注 讗讬谉 爪讜专讱 诇拽专讜讗 诪转讜讱 住驻专 讛转讜专讛. 注专讘 砖讘转 讘诪谞讞讛 诇讗 讛讬讜 谞讻谞住讬谉 诇讘讬转 讛讻谞住转 诇砖诐 拽专讬讗讛 讘爪讬讘讜专 诪驻谞讬 讻讘讜讚 讛砖讘转.


讜讻诇诇 讗诪专讜: 讻诇 讬讜诐 砖讬砖 讘讜 讗诪讬专转 讛诇诇 讻讙讜谉 讞谞讜讻讛 鈥� 讗讬谉 诪注诪讚 拽讜专讗 讘砖讞专讬转, 讗诐 讬讜诐 讝讛 讬砖 讘讜 诇讗 专拽 讛诇诇 讗诇讗 讙诐 拽专讘谉 诪讜住祝 (讻讙讜谉 专讙诇讬诐 讜诪讜注讚讬诐) 鈥� 讗讬谉 诪注诪讚 拽讜专讗 讙诐 讘谞注讬诇讛, 讬讜诐 砖诇 拽专讘谉 注爪讬诐 砖讬讘讜讗专 注谞讬讬谞讜 诇讛诇谉 鈥� 讗讬谉 诪注诪讚 讘诪谞讞讛. 讗诇讜 讚讘专讬 专' 注拽讬讘讗.


讗诪专 诇讜 讘谉 注讝讗讬: 讻讱 讛讬讛 专' 讬讛讜砖注 砖讜谞讛: 讬讜诐 砖讬砖 讘讜 拽专讘谉 诪讜住祝 鈥� 讗讬谉 诪注诪讚 讘诪谞讞讛, 讬砖 讘讜 拽专讘谉 注爪讬诐 鈥� 讗讬谉 诪注诪讚 讘谞注讬诇讛. 讞讝专 专' 注拽讬讘讗 诪讚讘专讬讜, 诇讛讬讜转 砖讜谞讛 讻讘谉 注讝讗讬.


讙 讜诪注转讛 诪讘讗专讬诐 诪讛讜 讝诪谉 注爪讬 讻讛谞讬诐 讜讛注诐, 砖讛诐 讬诪讬 拽专讘谉 讛注爪讬诐 砖讛讬讜 讬诪讬 讞讙 诇诪砖驻讞讜转 诪讬讜讞讚讜转, 砖讘讛诐 讛讬讜 讘谞讬 讛诪砖驻讞讛 诪转谞讚讘讬诐 拽专讘谉 注爪讬诐 注讘讜专 讛诪讝讘讞. 讬诪讬诐 讗诇讛 讛讬讜 转砖注讛 讘砖谞讛: 讘讗讞讚 讘谞讬住谉 讛讬讛 讝讛 讬讜诪诐 砖诇 讘谞讬 讗专讞 讘谉 讬讛讜讚讛, 讘注砖专讬诐 讘转诪讜讝 鈥�/b> 砖诇 讘谞讬 讚讜讚 讘谉 讬讛讜讚讛, 讘讞诪砖讛 讘讗讘 鈥�/b> 砖诇 讘谞讬 驻专注讜砖 讘谉 讬讛讜讚讛, 讘砖讘注讛 讘讜 鈥� 讘谞讬 讬讜谞讚讘 讘谉 专讻讘, 讘注砖专讛 讘讜 鈥� 讘谞讬 住谞讗讛 讘谉 讘谞讬诪讬谉, 讘讞诪砖讛 注砖专 讘讜 鈥� 讘谞讬 讝转讜讗 讘谉 讬讛讜讚讛,


讜注诪讛诐 讛讬讜 讞讜讙讙讬诐 讻讛谞讬诐 讜诇讜讬诐 讜讻诇 诪讬 砖讟注讛 讘砖讘讟讜 讜讗讬谞讜 讬讜讚注 诇讘谞讬 讗讬讝讛 砖讘讟 讛讜讗 砖讬讬讱, 讜讻谉 讘谞讬 讙讜谞讘讬 注诇讬 讜讘谞讬 拽讜爪注讬 拽爪讬注讜转 讘讗讜转讜 讬讜诐 讛讬讜. 讜讘讙诪专讗 讬讘讜讗专 诪驻谞讬 诪讛 谞拽专讗讜 讘讻讬谞讜讬 讝讛.


讘注砖专讬诐 讘讜 鈥� 讘谞讬 驻讞转 诪讜讗讘 讘谉 讬讛讜讚讛, 讘注砖专讬诐 讘讗诇讜诇 鈥� 讘谞讬 注讚讬谉 讘谉 讬讛讜讚讛, 讘讗讞讚 讘讟讘转 砖讘讜 讘谞讬 驻专注讜砖 驻注诐 砖谞讬讛, 讻讬 诇讛诐 讛讬讜 砖谞讬 讬诪讬 拽专讘谉 注爪讬诐: 讘讞诪讬砖讛 讘讗讘 讜讘讗讞讚 讘讟讘转. 讜诪注讬专讬诐: 讜讘讗讞讚 讘讟讘转 诇讗 讛讬讛 讘讜 诪注诪讚 讻诇诇, 诇驻讬 砖讛讬讛 讘讜 讛诇诇 诪砖讜诐 砖讛讜讗 讘转讜讱 讞讙 讞谞讜讻讛 讜拽专讘谉 诪讜住祝 诪砖讜诐 专讗砖 讞讜讚砖 讜拽专讘谉 注爪讬诐 讻驻讬 砖讗诪专谞讜.


讚 讜诪讻讗谉 诇讛住讘专转 讬诪讬 转注谞讬讜转 讛爪讬讘讜专 讛拽讘讜注讜转. 讞诪砖讛 讚讘专讬诐 (讗住讜谞讜转) 讗讬专注讜 讗转 讗讘讜转讬谞讜 讘砖讘注讛 注砖专 讘转诪讜讝, 讜讞诪砖讛 讚讘专讬诐 讗讬专注讜 讘转砖注讛 讘讗讘. 讘砖讘注讛 注砖专 讘转诪讜讝

